गत आइतबार मालपोत पुगेका मिश्रलाई कार्यालयकी जमुनाकुमारी श्रेष्ठले टाढैबाट विवरण देखाइन् । मालपोतको ढड्डामा फोटोसमेत फेरिएको अर्कै पुर्जा पो थियो । मिश्रले तत्काल यसबारे जानकारी गराएपछि कायस्थ बुधबार मालपोत कार्यालय पुगे । ‘त्यहाँ पुगेर हेर्दा त बूढानीलकण्ठ–७ ‘ग’ को कित्ता नम्बर ३२३, ३२५ र ३२९ को मेरो जग्गा अघिल्लो दिन नै अरूका नाममा पास भइसकेको रहेछ,’ कायस्थले भने, ‘मालपोतको विवरणमा मेरो सट्टा अरूकै फोटो थियो । जग्गा बिक्री गर्नेले मेरै नामको नागरिकता पेस गरेको थियो ।
